**PODARJENO ŽIVLJENJE**

Ne morem sesti v avto

in se odpeljati k prijateljem na obisk.

Lahko sedem na voziček,

da se odpeljem na sprehod

po svojem malem mestu.

Ne morem poleteti z letalom

v daljne dežele.

Lahko pa spremljam let ptice,

ko hiti na sončno stran neba.

Ne morem dopovedati vam ljudje,

da hrepenim po toplem prijateljstvu.

Lahko skrivaj le upam,

da bo jutri nekdo ob meni ustavil

svoj korak.

Ne morem vas prisiliti,

da bi se družili z mano.

Lahko se le veselim z vami,

ko iz daljave slišim prešeren smeh.

Ne morem lagati o hrepenenju

in se igrati s čustvi.

Lahko pa podarim ljubezen

in se predam ognju strasti.

Tatjana Strmčnik